钦定古今图书集成/明伦汇编/官常典/第637卷 > 孙慈
## 钦定古今图书集成/明伦汇编/官常典/第637卷 > 孙慈

按《无为州志》：“慈，字生白，蕲水人，乡荐。万历三十八年
知无为州。莅任初，六曹案牍山积，公剖决如流，词讼
纷呶，不烦数言，两造俱服。试士拔其尢于墨池馆课
之，亲为殿最，后登春秋榜者，皆其所赏识。有盗发觉
于和州，扳及本州良民，勾提者视为奇货，贿得关文，
将属餍焉。至丹墀下，沬趄不敢进。比投关文，慈数言”
洞中其隐，本差汗下，曰：“真神明也。”阅半载，民几无讼。
诸曹群役，投牒告退。赐民八十以上者粟帛，亲诣其
庐。惠孤恤贫，实称循吏。